Na temelju članka 21. Pravilnika o kriterijima za utvrđivanje namjene pojedinog dijela luke otvorene za javni promet županijskog i lokalnog značaja, način plaćanja veza, uvjete korištenja, te određivanja maksimalne visine naknade i raspodjele prihoda (NN 94/07), kao i temeljem Pravilnika o kriterijima za dodjelu stalnog veza u komunalnom dijelu luka Lučke uprave Pula, donijetog na sjednici Upravnog vijeća Lučke uprave Pula 303-119/2021, 17. prosinca 2021. godine, Lučka uprava Pula upućuje

**poziv svim zainteresiranim potencijalnim korisnicima veza u lukama:**

**FAŽANA, VALBANDON, MANDRAČ-TIVOLI, BUNARINA, RIBARSKA KOLIBA, KUJE, POLJE, RUNKE, MEDULIN i KRNICA**

da putem pismenog zahtjeva dostave Lučkoj upravi Pula, na adresu Riva 2, 52100 Pula, ili e-mailom slijedeću dokumentaciju:

a)      preslik knjižice plovila, odnosno upisnog lista plovila

b)      uvjerenje o prebivalištu koje izdaje Ministarstvo unutarnjih poslova ili elektronički zapis o prebivalištu, odnosno izvadak iz sudskog, odnosno obrtnog registra, ili presliku ribarske posvlastice,

sve sukladno Zahtjevu za vez u komunalnom dijelu luke, koji je sastavni dio Pravinika o kriterijima za dodjelu stalnog veza u komunalnom dijelu luke Lučke uprave Pula.

Navedeni Pravilnik zajedno sa traženim prilogom, možete zatražiti osobno u Uredu za komunalne vezove Lučke uprave Pula, Riva 8, možete ga pronaći na web stranicama Lučke uprave Pula, [https://www.lup.hr](https://www.lup.hr/) ili ga možete zatražiti mailom upitom na e-mail adrese: zoranperusko@gmail.com, buza@buza.hr, i bunarina@lup.hr.

Zahtjev za dodjelu veza možete predati Lučkoj upravi Pula tijekom cijele kalendarske godine, a u slučaju postojanja duga prema Lučkoj upravi Pula, zahtjev za dodjelu veza se odbacuje kao neosnovan.

Zahtjevi se predaju u Uredu za dodjelu komunalnih vezova, Riva 8, (zgrada bivšeg vojnog admiraliteta), svakoga dana, od 08:00-12:00.

Za dodjelu vezova u lukama Polje, Runke i Medulin, zahtjev možete podnijeti i u trgovačkom društvu Buža - d.o.o., Centar 223, 52203 Medulin.

Za dodjelu veza u lučicama Bunarina i Ribarska koliba zahtjevi se podnose u luci Bunarina, Verudela 9, 52100 Pula.

 Pula, 21.01.2022.